《柴门晚望寄王伟儒》
清代·焦廷琥

满树斜阳鸟雀喧，傲霜残菊在篱根。只今秋水尚围屋，且喜渔舟直到门。

野渡过桥宽岸迹，邻翁扶杖验波痕。回头红叶萧萧落，樽酒何妨共细论。

作者简介：清江苏甘泉人，字虎玉。焦循子。优廪生，善承家学。曾助父纂录众说，为《孟子正义》提供资料。治学长于训诂，亦精算法，兼擅词章。有《益古演段开方补》、《地圆说》、《密梅花馆诗文钞》。